VIRKAMIESTUOMIOISTUIMEN MÄÄRÄYS(ensimmäinen jaosto)
11 päivänä toukokuuta 2007
Asia F-2/06
Luigi Marcuccio
vastaan
Euroopan yhteisöjen komissio
Henkilöstö – Sosiaaliturva – Tapaturma- ja ammattitautivakuutus – Työtapaturma – Henkilöstösääntöjen 73 artiklan soveltamista koskevan menettelyn päättäminen
Aihe: EY 236 ja EA 152 artiklan nojalla nostettu kanne, jossa Marcuccio vaatii komission sen päätöksen kumoamista, jolla päätetään
menettely, joka koskee henkilöstösääntöjen 73 artiklassa säädettyjen sellaisten etuuksien myöntämistä, joihin hänellä olisi
oikeus 10.9.2003 aiheutuneen tapaturman seurauksena
Ratkaisu: Kanne jätetään tutkimatta, koska tutkittavaksi ottamisen edellytykset selvästi puuttuvat. Asianosaiset vastaavat omista oikeudenkäyntikuluistaan.
Tiivistelmä
Henkilöstö – Kanne – Virkamiehelle vastainen toimi – Käsite
(Henkilöstösääntöjen 90 ja 91 artikla)
Menettelyn päättäminen ei johda virkamiehelle vastaiseen päätökseen tämän itse luovuttua menettelystä, vaan asia on näin ainoastaan
silloin, kun päättäminen johtuu siitä, että toimielin on hylännyt virkamiehen esittämän hakemuksen.
(ks. 28 kohta)